Diari Oficial de la Generalitat Valenciana


Sumari del DOGV 5330, del 23-08-2006 (2006/9681)

Concurs. Selecció d'agent urbanitzador per al desenvolupament del programa d'actuació integrada de la unitat d'execució núm. 1 del sector UBZ-1 (Actuació Industrial Walaig).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/9681


Data del document
:   08-08-2006

Organisme emissor
:   Ajuntament de Monforte del Cid

Tipus de document
:   Concurs

Descriptors 

:   * Monforte del Cid
    * contracte administratiu

Concurs. Selecció d'agent urbanitzador per al desenvolupament del programa d'actuació integrada de la unitat d'execució núm. 1 del sector UBZ-1 (Actuació Industrial Walaig). [2006/F9681]  
1. Poder adjudicador  
1.1. Denominació oficial i direcció:  
Ajuntament de Monforte del Cid. Plaça d'Espanya, núm. 1. 3670 Monforte del Cid (Alacant). Telèfon 863185303. Fax 581184761.  
1.2. Direcció per a obtindre informació i documentació:  
Ajuntament de Monforte del Cid. Plaça d'Espanya, núm. 1. 3670 Monforte del Cid (Alacant). Telèfon 633007129. Fax 462648081.  
2. Objecte del contracte  
2.1. Denominació:  
Concurs per a la selecció d'agent urbanitzador per al desenvolupament del programa d'actuació integrada de la unitat d'execució núm. 1 del sector UBZ-1 Walaig, de Monforte del Cid.  
2.2. Descripció:  
Programa d'actuació integrada de caràcter industrial UE núm. 1 del sector UBZ-1 Walaig.  
2.3. Lloc on es realitzarà l'obra:  
Polígon Industrial Walaig del terme municipal de Monforte del Cid.  
2.4. Nomenclatura, classificació CPV:  
18047263. Servicis d'administració de projectes de desenvolupament.  
2.5. Duració del contracte i termini d'execució:  
S'establixen els següents terminis màxims:  
A. Termini màxim per a la selecció de l'empresari-constructor de l'obra civil d'urbanització: dos mesos, a comptar de l'aprovació del projecte de reparcel·lació.  
B. Termini màxim per a l'execució de les obres d'urbanització: 21 mesos, a comptar de la inscripció del projecte de reparcel·lació en el Registre de la Propietat.  
C. Termini màxim d'edificació de solars: dos anys, a comptar des que les parcel·les adquirisquen la condició de solars, segons el que establix la LUV i en les determinacions del PAI.  
3. Informació de caràcter jurídic, econòmic, financer i tècnic  
3.1. Depòsits i garanties sol·licitades:  
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el Text Refós de la Llei de Contractes de les Administracions Públiques (TRLCAP) una garantia provisional equivalent al 2% de l'estimació aproximada de les càrregues del programa, IVA inclòs, la qual ascendix a la quantitat de 447.022,91 euros.  
2. La garantia definitiva a constituir en la forma i als efectes previstos en el TRLCAP, s'establix en un 10% del valor de les càrregues d'urbanització del programa d'actuació integrada aprovat. S'ingressarà en el termini màxim de 15 dies, a comptar de la notificació de l'acord d'aprovació i adjudicació del programa.  
3. Procedirà a elevar la garantia definitiva al 20% en els supòsits d'aprovació de programes d'actuació integrada en els que les càrregues urbanístiques es troben sotmeses a presumpció de temeritat, calculada en els termes establits en la legislació de contractes de les administracions públiques.  
3.2. Condicions de participació:  
1. Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del TRLCAP.  
3.3. Situació jurídica. Documents que han d'aportar-se:  
1. Els que desitgen prendre part en la licitació hauran de presentar en el Registre General de l'Ajuntament de Monforte del Cid, situat a la plaça d'Espanya, núm. 1, en el termini de tres mesos, a comptar des de la data d'enviament de l'anunci de licitació al Diari Oficial de la Unió Europea i en horari de 09.00 a 14.00 hores, de dilluns a divendres, les seues proposicions juridicoeconòmiques, integrades per dos sobres tancats identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent, amb la següent documentació i idioma castellà:  
Sobre A. Es presentarà amb el títol de «programa d'actuació integrada» i contindrà:  
A. Proposició juridicoeconòmica.  
La documentació que figure en este sobre serà objecte de valoració a l'efecte d'aprovació del programa i adjudicació de la condició d'urbanitzador.  
Sobre B. Es presentarà amb el títol de «documentació» i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els que compareguen i firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent.  
C. Quan l'ofertant actue en nom propi i és empresa individual, haurà de presentar DNI o fotocòpia legalitzada d'este.  
D. Resguard acreditatiu de la garantia provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre'ls.  
H. En cas de concórrer a la licitació unes quantes empreses, compromeses a la constitució d'una unió temporal, cada una d'estes ha d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles i designant la persona o entitat que durant la vigència del contracte ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa formulades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
En haver redactat l'ajuntament l'alternativa tècnica del programa, la informació pública d'esta es durà a terme per l'ajuntament.  
3.4. Capacitat econòmica i financera. Documents que han d'aportar-se:  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedix, justificant de l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estes, en el cas que la seua publicació siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
3.5. Capacitat tècnica. Documents que han d'aportar-se:  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que haja de participar en la gestió del programa d'actuació integrada i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració de material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvències d'altres entitats, amb independència dels vincles jurídics que tinguen establits entre estos, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
4. Procediments  
4.1. Tipus de procediment:  
Obert.  
4.2. Criteris d'adjudicació:  
Els criteris d'adjudicació del programa seran els següents:  
A) Preferència de retribució en terrenys per a propietaris sense activitat industrial: 20 punts.  
B) Coeficient de canvi a l'efecte de pagament en terrenys: 15 punts.  
C) Import de les càrregues d'urbanització, expressat en euros per metre quadrat d'edificabilitat: 15 punts.  
D) Preus màxims de venda i característiques tècniques de les naus industrials de preu taxat que es compromet a promoure l'urbanitzador: 10 punts.  
E) Preu màxim de venda dels solars industrials resultants que es compromet l'urbanitzador: 10 punts.  
F) Compromisos addicionals assumits voluntàriament i a càrrec seu per l'urbanitzador: 10 punts.  
G) Terminis d'execució del projecte d'urbanització: 10 punts.  
H) Compromís d'edificació simultània a la urbanització dels solars resultants: 5 punts.  
I) Terminis de redacció del projecte de reparcel·lació: 5 punts.  
Atesa la concreció dels documents tècnics que aporta la corporació municipal al present procediment de selecció d'agent urbanitzador, entre els quals figura el document de planejament definitivament aprovat i el projecte d'urbanització, s'entén que totes les alternatives tècniques que acompanyen la documentació exigida en les presents bases complixen els requisits tècnics mínims suficients com per a procedir a l'obertura de les proposicions juridicoeconòmiques.  
4.3. Informació administrativa  
Número d'expedient:   
PAI UE núm. 1 sector UBZ-1 (Walaig).  
4.4. Obtenció del plec:  
Pot obtindre's fins al dia 2 de novembre del 2006.  
4.5. Cost:  
6 euros.  
4.6. Forma de pagament:  
En la Depositaria Municipal, en horari de 09.00 a 14.00 hores, de dilluns a divendres.  
4.7. Termini de presentació d'ofertes:  
El 3 de novembre del 2006, en el Registre General d'Entrada de l'Ajuntament de Monforte del Cid, fins a les 14.00 hores.  
4.8. Idioma de presentació d'ofertes:  
Espanyol.  
5. Informació addicional  
Les bases generals per a l'adjudicació de programes d'actuació integrada són les contingudes en el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat Valenciana.  
Les bases particulars per a la programació de l'actuació integrada de la unitat d'execució núm. 1 del sector UBZ-1 Walaig, han sigut aprovades pel Ple de l'ajuntament en la sessió del dia 2 d'agost del 2006 i remeses per a la seua publicació en el Diari Oficial de la Unió Europea en data 4 d'agost del 2006.  
Monforte del Cid, 7 d'agost de 2006.. L'alcaldessa: Antonia Cervera Carrasco.